钦定古今图书集成/方舆汇编/职方典/第1528卷 > 思南府学校考 通志
## 钦定古今图书集成/方舆汇编/职方典/第1528卷 > 思南府学校考 通志

本府

思南府儒学　在府治东北，宣慰田氏废宅也。明永乐十三年，自河东宣慰学迁建。成化间，知府王南建。正德二年，知府甯阅修。嘉靖间，知府李文敏、张镖先后修葺。十五年，知府洪价、隆庆六年，知府田稔更葺之。万历二十二年，知府赵恒、崇祯十二年，知府蔡应申重修。中为正殿，左右列两庑，前为戟门，又前为棂星门，右甃育贤井，引为泮池。外竖屏墙，左右列腾蛟、起凤坊。殿后为明伦堂、馔房、神厨以及敬一亭。启圣祠在殿后。名宦祠、乡贤祠俱在殿前。左学廨在殿后，明末毁。

皇清康熙十年，知府陈龙岩重建。

斗坤书院　在万胜山顶。明隆庆间，佥事周以鲁建，今废。

为仁书院　在真武观。明知府田稔、推官伍佽与郡人李渭讲学于此。

皇清康熙三十年，知府刘谦吉重修，时集郡人讲学。

其中

大中书院　在中和山，为诸生课艺所。

銮塘胜院　在沿河司。宋绍兴时建，今废，石碑尚存。

竹溪胜院　在沿河司，尚留遗址断碑，馀无考。学田　，原额田一百四十三亩六分。

荒芜田八十四亩三分七釐一毫六丝六微九尘。

实在熟田五十九亩二分二釐八毫三丝三忽三微一尘。

原额本色学租仓斗谷二十二石五斗。

荒田无征谷一十八石三斗六升一合七粒，实在有征本色仓斗谷四石一斗三升八合九勺九抄九撮九圭九粒。

原额折色学租仓斗谷四十石三斗。该折色学租银八两六分。

荒田无征折色仓斗谷二十石三斗，无征折色银四两六分。

实在有征折色仓斗谷二十石，征折色银四两。原额有征学租银三钱。

府亲辖

原额学田一百一十亩六分。

荒芜田七十亩六分

实在熟田四十亩

原额本色学租仓斗谷一十五石。

荒田无征谷一十五石

原额折色学租仓斗谷四十石三斗，该折色银八两六分。

荒田无征谷二十石三斗，无征折色银四两六分。

安化县儒学　附府学

外县

婺川县儒学　明嘉靖间，郡人御史敖宗庆具疏设学在县治南。万历五年，知县洪朝璋迁于县左。九年，知县侯卿皋重建。

学田　原额田一十五亩。

荒芜田六亩二分五釐

实在成熟田八亩七分九釐五毫。

原额本色学租仓斗谷三石。

荒田无征谷一石二斗四升一合。

实在有征榖一石七斗五升九合。

印江县儒学　明万历中，邑绅萧重望疏请开设，建于治南，后毁。

皇清顺治十七年，知县刘学瀚鼎建。

文庙、两庑戟门。其启圣祠、名宦祠、乡贤祠，俱康熙

十一年建

学田　：原额祭田一十五亩。

荒芜田六亩六釐六毫六丝六忽六微九尘。实在成熟田八亩九分三釐三毫三丝三忽三微一尘。

原额本色学租仓斗谷四石五斗。

荒田无征谷一石八斗二升七粒。

实在有征谷二石六斗七升九合九勺九抄九撮九圭三粒。

原额“全熟学田三亩。”

原额全征学租银三钱